पाएं अपने शहर की ताज़ा ख़बरें और फ्री ई-पेपरडाउनलोड करें
आमेर पुलिस ने डीएसटी टीम के सहयोग से एक स्मैक तस्कर को गिरफ्तार किया है। कोर्ट में पेश कर उसे दो दिन के रिमांड पर लिया गया है। एसआई रोहिताश ने बताया कि मोहम्मद नावेद उल्ला पुत्र मोहम्मद सलीम निवासी नाई की थड़ी आमेर को गिरफ्तार किया है। उन्होंने बताया कि पुलिस ने देर रात को डायमंड कालोनी में नाई की थड़ी के पास मुखबिर की सूचना मिलने पर दबिश दी। उसके पास से पांच ग्राम स्मैक व बाइक को जब्त किया है। वह जयपुर में कई जगहों पर स्मैक की सप्लाई करता है। इसके खिलाफ पहले से आर्म्स एक्ट का भी मुकदमा दर्ज है।
250 रुपए में बेचता पुड़िया
जांच में पता लगा कि नावेद उल्ला एक ग्राम में स्मैक की 25 पुड़िया बनाता है। पुड़िया को वह 250 रुपए में बेचता है। उसके स्मैक खरीदने वाले ग्राहक भी फिक्स है। अनजान लोगों को वह स्मैक नहीं बेचता है। पुलिस की टीम उसकी काफी समय से तलाश कर रही थी। वह रोजाना चार हजार रुपए कमाता है और काफी समय से स्मैक सप्लाई का काम करता है। पुलिस को पूछताछ में उसने बताया कि वह सडवा से स्मैक खरीद कर लाता है।
डीएसटी व आमेर पुलिस ने की कार्रवाई
स्मैक तस्कर नावेद को पकड़ने में डीएसटी व आमेर पुलिस ने कार्रवाई की। डीएसटी प्रभारी एसीपी अतुल साहू व आमेर एसीपी सौरभ तिवाड़ी के निर्देशन में कार्रवाई हुई। टीम में डीएसटी से एएसआई हरिओम सिंह, हैडकांस्टेबल सुरेंद्र पाल सिंह, कांस्टेबल कैलाश, कानाराम व आमेर थाने से एसआई रोहिताश, हैडकांस्टेबल शहजाद, मोहम्मद इलियास, सत्यवीर शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn